Carmen Beramendi

María del Carmen Beramendi Usera (Montevideo, 1950eko ekainaren 16a)  irakasle, psikomotrizista, ikerlari eta politikari feminista uruguaitarra da. 1990-1995 aldian diputatu nazionala izan zen eta bi agintaldiz jarraian, 2015etik 2025era, Fronte Zabalerako ordezko senatari hautatu zuten. 2013az geroztik FLACSO Uruguaiko zuzendaria da.

Ibilbidea 
Errepublikako Unibertsitatean Psikomotrizitatean lizentziatua, Medikuntza Fakultateko ikasle buru izan zen 1968tik 1972ra, eta Uruguaiko azken diktadura zibiko-militarrak espetxeratu zuen urte hartan. 7 urtez egon zen preso. 

1984an Arrantza Langileen Sindikatuko presidente hautatu zuten. Geroago, Alderdi Komunistan sartu zen eta 1989ko hauteskunde orokorretan diputatu nazionala aukeratu zuten  Ordezkari nazional gisa, emakumeen eskubideen aldeko ekimen ugari bultzatu zituen, Emakumearen Egoera Aztertzeko Batzorde Bereziko kideetako bat  eta Latinoamerikako Parlamentuko Emakumeen Batzordearen sortzaileetako bat izan zen.

Genero indarkerian, garapen eta plangintzan, genero, gizarte eta politikan eta erakundeen kudeaketan graduondoko ikasketak egin ditu. Mujer Ahora Kooperatibako kidea izan zen eta Etxeko eta Sexu Indarkeriaren aurkako Uruguaiko Sarearen koordinatzailea izan zen .

2005etik 2010era, Emakumeen Institutu Nazionaleko zuzendaria izan zen. Etxeko Indarkeriaren Aurkako Borrokarako Aholku Kontseilu Nazionalaren buru izan zen, baita Genero Politika Publikoen Koordinazio Kontseilukoa ere. Etxeko Indarkeriari aurre egiteko Lehen Plan Nazionalaren egilekidea izan zen eta Uruguaiko Aukera eta Eskubide Berdintasunerako Lehen Plan Nazionala diseinatzeko eta gauzatzeko arduraduna izan zen. 

2020ko irailaren 10ean, Montevideoko udalak hiritar ospetsu izendatu zuen Lilián Celiberti eta Celia Eccherrekin batera "hiri bidezkoagoa eta berdinzaleagoa eraikitzeko egindako ekarpenari esker.  " 

Gaur egun, FLACSO Uruguay-ko Genero eta Berdintasun Politiken Goi Mailako Diplomaturako irakasle, ikertzaile eta koordinatzaile akademikoa da. Institutu horretako zuzendaria ere bada.

Erreferentziak

Kanpo estekak 

 Genero eta estatu terrorismoa, 2019ko ekainaren 25ean Hemisferio Izquierdo aldizkarian argitaratutako Carmen Beramendiren artikulua.

Uruguaiko sindikalistak
Frente Zabalako politikariak (Uruguai)
Errepublikaren Unibertsitateko ikasleak
Uruguaiko feministak
Montevideoarrak